सरकार की गंभीरता का आलम यह है कि वह यह बात साबित करने में जुटी है कि मौत की वजह औक्सीजन की कमी नहीं रही है. अस्पताल और प्रशासन लखनऊ मेडिकल कालेज में घटी घटना के बाद भी मौत के आंकडे छिपाने पर लगा था. यही काम गोरखपुर में हो रहा है. मरने वालों के भर्ती कार्ड गायब करने से लेकर उनको फर्जी तरह से डिस्चार्ज तक दिखाया जा रहा है. मुख्यमंत्री हर घटना पर कड़ी कारवाई की बात करते हैं. इसके बाद भी किसी के कान पर जूं नही रेंग रही. ऐसे में साफ है कि सरकारी मशीनरी ही नहीं भगवान भी मुख्यमंत्री की पूजापाठ से खुश नहीं हैं. यही वजह है कि एक के बाद एक बड़ी बड़ी घटनाओं में सरकार का सर शर्मसार हो रहा है.